Rikunarita-ORG/Wikinium huggingface dataset:
# मॉरफीन

मॉरफीन
**मार्फ़िया** (*मॉरफीन*, morphine) एक ऐल्केलॉइड है। सरटर्नर (Sertiirner) द्वारा सन्‌ 1806 में इस ऐल्केलाइड का पृथक्करण अफीम से हुआ था। इसका प्रयोग हाइड्रोक्लोराइड, सल्फेट, एसीटेट, टार्ट्रेट और अन्य संजातों के रूप में होता है। मॉरफीन से पीड़ा दूर होती और गाढ़ी नींद आती है। इसका सेवन मुख से भी कराया जाता है, पर इंजेक्शन से प्रभाव शीघ्रता से होता है। It have phenanthrene carbon skeleton पीड़ा हरने में यह अद्वितीय पदार्थ सिद्ध हुआ है, पर इसके लगातार सेवन से आदत पड़ जाने की अशंका रहती है। इससे डाक्टर लोग इसका सेवन जहाँ अन्य औषधियों से काम चालाया जा सकता हो, वहाँ नहीं कराते। बहुधा इसका उपयोग दमा खाँसी, विशेषत: कुक्कुर खाँसी, में होता है। कुछ परिस्थितियों में इससे वमन और अतिसार रुकता है। आभ्यंतर रक्तस्त्राव, अभिघातज पीड़ा, गर्भपात की आशंका आदि में इसका व्यवहार होता है। यह बहुमूल्य औषधि है।

एल्कोहॉल में विलयन से वर्णरहित क्रिस्टल के रूप में मॉरफीन प्राप्त होता है। इसे अणु में क्रिस्टलन जल का एक अणु रहता है। अजल मॉरफीन 254° सेंo पर पिघलता है। इसका विशिष्ट घूर्णन [a]d25 = - 132° है। एक ग्राम मॉरफीन 5000 घन सेंमी0 जल में, अथवा 210 घन सेंमी0 एल्कोहॉल में घुलता है। क्षार में यह विलेय है। अम्लों से यह लवण बनाता है। सल्फेट, हाइड्रो-क्लोराइड और एसीटेट इसके महत्व के लवण हैं। इसके लवण लोहे, ताँबे और पारद के लवणों, क्षारमृत्तिका के लवणों तथा टैनिन वाले पदार्थों से मेल नहीं खाते। फेरिक क्लोराइड से यह गाढ़ा नीला रंग देता है। इसका संश्लेषण 27 क्रमों में हुआ है। यह संश्लेषण केवल वैज्ञानिक महत्व का है, व्यापारिक महत्व का नहीं। आज अनेक संश्लिष्ट पदार्थ बने हैं, जो मॉरफीन के स्थान में पीड़ापहारी के रूप में प्रयुक्त हो सकते हैं, या होते हैं। मॉरफीन का अणुसूत्र, (C17 H19 N O3) है,।

## बाहरी कड़ियाँ

* U.S. National Library of Medicine: Drug Information Portal - Morphine
# अण्डोत्सर्ग

अंडाशय से अन्डों का निकलना **अंडोत्सर्ग** (Ovulation) कहलाता है। मानवों में यह घटना तब होती है जब डी ग्राफ पुटक (de Graaf's follicles) फटकर द्वितीयक अंडक गर्भाशय कोशिका निकालते हैं।
# टुण्ड्रा

| टुण्ड्रा |
| --- |
| ग्रीनलैंड का टुण्ड्रा |
| नारंगी रंग से दर्शाया गया क्षेत्र आर्कटिक टुण्ड्रा है। |
| भूगोल |
| क्षेत्रफल | 11,563,300 kमी2 (4,464,600 वर्ग मील) |
| जलवायु प्रकार | ध्रुवीय जलवायु |

भौतिक भूगोल में, **टुण्ड्रा** एक बायोम है जहां वृक्षों की वृद्धि कम तापमान और बढ़ने के अपेक्षाकृत छोटे मौसम के कारण प्रभावित होती है। टुंड्रा शब्द फिनिश भाषा से आया है जिसका अर्थ “ऊँची भूमि”, “वृक्षविहीन पर्वतीय रास्ता” होता है। टुंड्रा प्रदेशों के तीन प्रकार हैं: **आर्कटिक टुंड्रा, अल्पाइन टुंड्रा** और **अंटार्कटिक टुंड्रा**। टुंड्रा प्रदेशों की वनस्पति मुख्यत: बौनी झाड़ियां, दलदली पौधे, घास, काई और लाइकेन से मिलकर बनती है। कुछ टुंड्रा प्रदेशों में छितरे हुये वृक्ष उगते हैं। किसी टुंड्रा प्रदेश और जंगल के बीच की पारिस्थितिक सीमा वृक्ष रेखा कहलाती है।

## विवरण

टुण्ड्रा क्षेत्र का पशु : रेनडीयर
कनाडा तथा यूरेशिया के उत्तर में स्थित यह ध्रुवीय शीतमरुस्थल ऊँचे अक्षांशों में न्यून तापमान के कारण हिमाच्छादित रहता है। जाड़े में इसका ताप -13.90 सें. से -45.6 सें. तक रहता है। जाड़े में यहाँ बर्फीली आँधियां चलती हैं। उत्तरी ध्रुव से आनेवाली ये ठंडी हवाएँ "पुर्गा" कहलाती हैं। शीत ऋतु आठ मास और ग्रीष्म ऋतु चार मास की होती है। ग्रीष्म में यहाँ का तापमान 10 डिग्री सें. रहता है। यहाँ की वार्षिक औसत वर्षा 24 सेंमी. से 30 सेंमी. तक है।

यहाँ काई, लाइकेन (Lichen), विलो (Willow), भुर्ज (Birch) तथा झरवेरी आदि वनस्पतियाँ प्राप्त होती हैं। रेनडीयर, कैरिबो, ध्रुवीय भालू, लोमड़ी, मस्क (Musk) बैल तथा खरगोश ये स्थलीय जीव तथा सील, ह्वेल, वालरस आदि जलचर यहाँ पाए जाते हैं। ग्रीष्म ऋतु में अनेक प्रकार के पक्षी भी पाए जाते हैं।

यहाँ के निवासी लैप, सैमोयेद तथा एस्किमो भोजन में मछली के अतिरिक्त रेनडीयर के मांस तथा दूध का उपयोग करते हैं और रेनडीयर की खाल पहनते हैं। ठंडी हवा से बचने के लिए ये लोग बिना खिड़की के छोटे दरवाजेवाले मकान बनाते हैं। सील की चर्बी जलाकर ये लोग घर को गरम रखते हैं। रेनडीयर स्लेज गाड़ी खीचने के काम में आता है तथा उसकी हड्डियों और सींगों से हथियार बनाए जाते हैं। समूर और खाल के बदले में ये लोग श्वेत जातियों से चाय तथा तंबाकू प्राप्त करते हैं। रेनडीयर तथा मस्क बैल के मांस का निर्यात होता है, जो गोमांस से प्राय: तिगुने मूल्य पर बिकता है। उत्तरी अमरीका के टुंड्रा निवासियों को एस्किमो तथा यूरेशिया के टुंड्रा निवासियों को लैप्स, फिन या याकूत कहते हैं।

यहाँ के निवासी बड़े गरीब हैं। केवल यूकन में सोना, स्पिट्सबर्जेन में कोयला तथा मेकैंजी घाटी में तेल पाया गया है। अलास्का में 300 मील लंबी तेल पट्टी है।

टुंड्रा प्रदेश का मानव जीवन- टुंड्रा प्रदेश के लोगों का जीवन जानवरों पर ही निर्भर करता है पिघले हुए समुद्र में वालरस नाम के भीमकाय जानवरों की गुर्राहट सुनाई देने लगती है वालरस के बड़े-बड़े झुंड समुद्र में तैरते मिलते हैं सील व्हेल मछली आदि भी समुद्र में खूब दिखने लगती है चुकी लोग समुद्र के इन जानवरों का शिकार करते हैं यह जानवर उनके जीवन का आधार है|

टुंड्रा प्रदेश में चलने वाली ठंडी हवाएं पुर्गा तथा ब्लीजार्ड कहलाती हैं

## सन्दर्भ

## बाहरी कड़ियाँ

* 2023 अबू धाबी टी10
* WWF Tundra Ecoregions
* The Arctic biome at Classroom of the Future
* Arctic Feedbacks to Global Warming: Tundra Degradation in the Russian Arctic
* British Antarctica Survey
# वृक्ष विचरण

तेन्दुए पेड़ चढ़ने में माहिर होते हैं और अपने मारे हुए शिकार को अन्य परभक्षियों से छुपाने के लिये ऊपर चढ़ जाते हैं
**वृक्ष विचरण** (arboreal locomotion) जानवरों के वृक्षों पर चढ़ने या चढ़कर वृक्ष-से-वृक्ष घूमने को कहते हैं। कई प्राणी पेड़ों पर आहार प्राप्त करने या छुपाने, वन-फ़र्श पर घूम रहे परभक्षियों से बचने, ऊँचाई से वन के बड़े क्षेत्र पर ग्रास या परभक्षियों पर दृष्टि डालने या प्रजनन में अपनी संतान अथवा अंडों को सुरक्षित रखने के लिये चढ़ जाते हैं। कुछ जानवर अपना पूरा या अधिकांश जीवन ही पेड़ों पर व्यतीत करने वाले **वृक्षवासी** होते हैं।

## इन्हें भी देखें

## सन्दर्भ
# सहभोजिता

हांगर (शार्क) के साथ अक्सर रेमोरा मछ्लियाँ यात्रा करती हैं। यह हांगर द्वारा शिकार करे गए जीवों के छोटे टुकड़े खाती हैं। इस से हांगर कोई कोई लाभ या हानि नहीं होती।
जीवविज्ञान में **सहभोजिता** (Commensalism) अलग-अलग जाति के दो जीवों में ऐसा आपसी सहजीवन (symbiosis) होता है जिसमें एक जाति को दूसरी से लाभ हो लेकिन दूसरी जाति को पहली से न तो कोई लाभ हो और न ही कोई हानि।

यह पारस्परण (mutualism) से भिन्न है क्योंकि पारस्परण में दोनों जातियाँ एक-दूसरे को लाभांवित करती हैं। यह परजीविता (parasitism) से भी भिन्न है जिसमें एक जाति को लाभ होता है और दूसरे को हानि।

## इन्हें भी देखें

* सहजीवन (symbiosis)
* पारस्परण (जीवविज्ञान) (mutualism)
* परजीविता (parasitism)

## सन्दर्भ
# चिंचिला

| चिंचिला |
| --- |
|  |
| एक लंबी पूंछ वाली चिंचिला (*Chinchilla lanigera*) |
| वैज्ञानिक वर्गीकरण |
| जगत: | जन्तु |
| संघ: | रज्जुकी |
| वर्ग: | स्तनधारी |
| गण: | कृंतक |
| कुल: | चिंचिलिडे (Chinchillidae) |
| उपकुल: | चिंचिलिने (Chinchillinae) |
| वंश: | **चिंचिला (*Chinchilla*)** बेनेट (Bennett), 1829 |
| प्रजातियाँ |
| * *सी. चिंचिला (C. chinchilla)*
* *सी. लैनिगेरा (C. lanigera)*
 |
| पर्यायवाची |
| * *Eriomys* Lichtenstein, 1830
* *Callomys* d'Orbigny and I. Geoffroy St.-Hilaire, 1830
 |

**चिंचिला** (Chinchilla) दक्षिण अमेरिका के एंडीज़ पर्वतों के उच्च ऊँचाई वाले क्षेत्रों (लगभग 3,000–4,500 मीटर) के मूल निवासी कृंतक (rodents) हैं। ये स्तनधारी अपने बेहद घने फर (मुलायम बाल) के लिए प्रसिद्ध हैं। ऐतिहासिक रूप से यह मध्य एंडीज़ में फैले थे, परंतु 19वीं शताब्दी में फर के लिए हुए अत्यधिक शिकार के कारण इनकी जंगली आबादी अब मुख्य रूप से उत्तरी चिली के शुष्क और पथरीले क्षेत्रों तक सीमित है।

## प्रजातियाँ और शारीरिक विशेषताएँ

चिंचिला वंश में केवल दो जीवित प्रजातियाँ सम्मिलित ं और दोयह नों ही विलुप्ति के कगार पर हैं। छोटी पूंछ वाली चिंचिला (*Chinchilla chinchilla*) को अंतर्राष्ट्रीय प्रकृति संरक्षण संघ (IUCN) द्वारा गंभीर रूप से विलुप्तप्राय (CR) घोषित किया गया है, जबकि लंबी पूंछ वाली चिंचिला (*Chinchilla lanigera*) विलुप्तप्राय (EN) श्रेणी में आती है।

इनके बाल भूमि पर रहने वाले सभी स्तनधारियों में सबसे घने होते हैं। इनके एक ही रोमछिद्र से 50 से 80 बाल तक निकलते हैं, जो इसे अत्यधिक ठंड से बचाते हैं। इनके दांत जीवन भर निरंतर बढ़ते रहते हैं। कवक संक्रमण से बचने के लिए ये पानी के बजाय ज्वालामुखीय राख या महीन धूल में स्नान (dust bath) करते हैं। इनका गर्भकाल लंबा (लगभग 111 दिन) होता है, जिससे नवजात बच्चे जन्म से ही फर युक्त और खुली आँखों वाले होते हैं।

## इतिहास और संरक्षण

1923 में अमेरिकी इंजीनियर मैथियास एफ. चैपमैन 11 जंगली चिंचिलाओं को अमेरिका ले गए थे। आज दुनिया भर में मौजूद अधिकांश पालतू चिंचिला उन्हीं के वंशज हैं। फर व्यापार ने इनकी जंगली आबादी को काफी नुकसान पहुँचाया था, लेकिन अब चिली सरकार ने इन्हें संरक्षित किया है। ये CITES के परिशिष्ट I के अंतर्गत सुरक्षित हैं, जो इनके अंतर्राष्ट्रीय व्यापार पर पूर्णतः प्रतिबंध लगाता है।

## सन्दर्भ
# क्लेड

जातियों के इस चित्रण में लाल समूह एक क्लेड है (क्योंकि उसके सभी सदस्य एक जाति और उसकी सभी वंशज जातियाँ हैं) जबकि हरा समूह क्लेड नहीं है (क्योंकि नीला समूह में हरे समूह की एक सदस्य जाति के वंशज हैं लेकिन वह हरे समूह से बाहर हैं)
**क्लेड** (clade) या **जीवशाखा** जीव जातियों का ऐसा समूह होता है जिसमें कोई जाति और उससे विकसित हुई सभी जातियाँ शामिल होती हैं। जीववैज्ञानिक वर्गीकरण में क्लेड जीवन वृक्ष की एक शाखा होती है। 'क्लेड' शब्द बहुत नया है और १९५८ में ब्रिटिश जीववैज्ञानिक जूलियन हक्सली ने गढ़ा था। क्लेडिकी के विज्ञान में सभी जीवों को उनके क्लेडों के आधार पर वर्गीकृत करके उनका अध्ययन किया जाता है।

## इन्हें भी देखें

* क्रम-विकास (एवोल्यूशन)
* जाति (जीवविज्ञान)

## सन्दर्भ
# खरहादृष्ट

**खरहादृष्ट** या **लेपोरिडे** (अंग्रेज़ी:Leporidae) खरगोशों और खरहाओं का कुल हैं, जिसमें सब मिलाकर अविलुप्त स्तनधारियों की ६० से अधिक जातियाँ हैं। लातिन शब्द *लेपोरिडे* का अर्थ है "वे जो *लेपस* ((lepus) अर्थात् खरहा) से मेल खाते हैं"। पिकाओं के साथ, खरहादृष्ट स्तानधारीय गण खरहारूपी को निर्मित करते हैं। खरहादृष्ट पिकाओं से इन मामलों में भिन्न होते हैं कि उनके पास छोटी, furry पूँछे और दीर्घिभूत कान और पिछले पैर होते हैं।
# मूषक

| *मूषक Mouse* |
| --- |
|  |
| मूषक |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| गण: | ​ कृंतक (Rodentia) |
| कुल: | म्यूरिडाए (Muridae) |
| उपकुल: | म्यूरिनाए (Murinae) |
| वंश: | मूस (Mus) लीनियस, १७५८ |
| जातियाँ |
|
३० ज्ञात जातियाँ |

**मूषक** या **मूष** (mouse) एक छोटे आकार का कृंतक होता है जिसके नोकीला थूथन (मुँह), छोटे गोल कान और लगभग शरीर के जितनी लम्बी दुम होती है। यह अपनी तेज़ प्रजनन गति के लिए जाना जाता है। मूषक विश्वभर में फैला हुआ है और जहाँ इसे एक ओर अन्न बरबाद करने वाला एक नाशीजीव माना जाता है, वहाँ इसे कुछ संस्कृतियों में पालतू पशु के रूप में भी रखा जाता है। मुख्य रूप से मूषक में निशाचरता देखी जाती है। इनकी दृष्टि कमज़ोर होती है लेकिन सुनने और सूँघने की शक्ति बहुत तीव्र होती है।

## चूहा और मूषक

यह दोनों कभी-कभी एक ही प्राणी माने जाते हैं हालांकि कुछ सन्दर्भों में मूषक (mouse) आकार का छोटा और चूहा (rat) आकार का ज़रा उस से बड़ा होता है।

## संस्कृति में

भारत में हिंदू संस्कृति में मूषक को गणेश भगवान का वाहन बताया गया है।

## इन्हें भी देखें

* चूहा
* कृंतक

## सन्दर्भ
# चूहा

| *चूहा Rat* |
| --- |
|  |
| चूहा |
| वैज्ञानिक वर्गीकरण |
| जगत: | जंतु |
| संघ: | रज्जुकी (Chordata) |
| वर्ग: | स्तनधारी (Mammalia) |
| गण: | ​ कृंतक (Rodentia) |
| कुल: | म्यूरिडाए (Muridae) |
| उपकुल: | म्यूरिनाए (Murinae) |
| वंश: | रैटस (Rattus) फ़िशर दे वॉल्डहाइम, १८०३ |
| जातियाँ |
|
६४ ज्ञात जातियाँ |

**चूहा** एक स्तनधारी प्राणी है। यह साधारणतः सभी देशों में विशेषकर उष्ण देशों में पाया जाता है। यह कपड़ा, सूटकेश आदि को काटकर बहुत हानि पहुँचाता है। शरीर बालों से आवृत एवं सिर, गर्दन, धड़ तथा पूँछ में विभक्त होता है। ऊपरी एवं निचली ओठ से घिरा रहता है। सिर में एक जोड़ा नेत्र, दो बाह्यकर्ण, धड़ में दो जोड़े पैर तथा स्तन होते हैं। नेत्र के ऊपर तथा किनारे में लंबे और कड़े बाल, जिन्हें मूँछ कहते हैं, ये स्पर्शेन्द्रिय का काम करते हैं।

चूहे का शरीर सिर, गर्दन, धड़, और पूँछ में विभक्त होता है, जिससे इसकी पहचान आसानी से हो सकती है। इसके नेत्र के ऊपर और किनारे में लंबे और कड़े बाल होते हैं, जिन्हें मूँछ कहा जाता है और ये स्पर्शेन्द्रिय का काम करते हैं। चूहा उष्ण देशों में सामान्यतः पाया जाता है और इसका विशेषज्ञ तरीके से बर्ताव करना महत्वपूर्ण है, क्योंकि यह किसानों के लिए किसी भी समय कार्यक्षम हो सकता है। इसकी अद्भुत संरचना और आदतें इसे अद्वितीय बनाती हैं जो इसे अन्य स्तनधारी प्राणियों से अलग करती हैं।

## चूहा और मूषक

यह दोनों कभी-कभी एक ही प्राणी माने जाते हैं हालांकि कुछ सन्दर्भों में मूषक (mouse) आकार का छोटा और चूहा (rat) आकार का ज़रा उस से बड़ा होता है।ये ज्यादा तर मटमैले रंग के होते है। और सफेद रंग के चूहा बहुत कम होते हैं।

## इन्हें भी देखें

* मूषक
* कृंतक

## सन्दर्भ
# अभिसारी क्रमविकास

उड़ान के लिए विकसित पर टेरोसोर (1), चमगादड़ (2) और पक्षी (3) में अभिसारी क्रमविकास द्वारा उत्पन्न हुए
**अभिसारी क्रमविकास** (Convergent evolution) दो भिन्न जीववैज्ञानिक जातियों में भिन्न समयों पर स्वतंत्र रूप से हुए क्रमविकास से एक ही प्रकार के शरीर-लक्षण उत्पन्न होने की प्रक्रिया होती है। यह साधरणतः किसी एक-जैसी आवश्यकता की पूर्ति के लिए भिन्न जातियों में विकसित होने वाली किसी शरीर अंग या अन्य लक्षण में देखा जाता है। उदाहरण के लिए पक्षियों और कीटों में परों की उत्पत्ति अभिसारी क्रमविकास द्वारा हुई है।

## इन्हें भी देखें

* क्रमविकास

## सन्दर्भ
# एकवर्गी

क्लेडोग्राम चित्र, जिसमें नीले व लाल रंग के समूह दोनों एकवर्गीय (मोनोफायलिटिक) हैं क्योंकि दोनों का एक अलग-अलग सांझा पूर्वज है, जबकि हरा समूह पारवर्गी (पैराफायलिटिक) है
जीवविज्ञान में जीवों के किसी समूह के सन्दर्भ में **एकवर्गी** या **मोनोफायली** (Monophyly) वह दशा होती है जिसमें उस समूह की सदस्य जातियाँ एक क्लेड बनाती हैं, अर्थात इन जीवों के टैक्सोन का एक सांझा पूर्वज होता है। ध्यान दें कि एकवर्गी समूह की परिभाषा में उस सांझे पूर्वज के सभी संतान टैक्सोन का समूह में सम्मिलित होना आवश्यक है। अगर केवल कुछ ही टैक्सोन सदस्य हैं, तो ऐसे समूह को पारवर्गी (पैराफायली) कहा जाता है। एकवर्गी समूह बहुवर्गी (पोलीफायली) और पारवर्गी (पैराफायली) समूहों से भिन्न होते हैं।

## इन्हें भी देखें

* क्लेड
* बहुवर्गी
* पारवर्गी
* सांझा पूर्वज

## सन्दर्भ
# वर्गानुवंशिक वृक्ष

आर एन ए पर आधारित वर्गानुवंशिक वृक्ष
वर्गानुवंशिकी में **वर्गानुवंशिक वृक्ष** (*phylogenetic tree* ), **जातिवृत्त** (*phylogeny*) या **क्रमविकासीय वृक्ष** (*evolutionary tree*) ऐसा चित्रण होता है जिसमें एक जाति (या उपजाति) से दूसरी जाति की क्रमविकास (एवोल्यूशन) द्वारा उत्पत्ति शाखाओं द्वारा दरशाई जाती है। पृथ्वी पर उपस्थित जितनी भी जीव जातियाँ रहीं हैं, वे सभी एक बृहत वर्गानुवंशिक वृक्ष का भाग हैं, यानि पृथ्वी के प्राकृतिक इतिहास में कोई एक अज्ञात जीव उन सभी का पूर्वज रहा है। अध्ययन में अक्सर इस बृहत वृक्ष का एक अंश ही देखा जाता है, जिसमें किसी एक जाति को वृक्ष का जड़ दर्शाकर उस से उत्पन्न जातियों का आपसी सम्बन्ध देखा जाता है।

## इन्हें भी देखें

* वर्गानुवंशिकी
* क्रमविकास
* जाति (जीवविज्ञान)

## सन्दर्भ
# एंटीकौयगुलांट

## एंटीकौयगुलांट (anticoagulant)

एंटीकौयगुलांट दवाओं का वह वर्ग है जो रक्त जमावट (blood clotting) को रोकने के लिए इस्तेमाल होता है। इस प्रकार के पदार्थ जोंक और खून चूसने वाले कीड़ों में प्राकृतिक रूप से पाया जाते हैं। दवाओं का एक समूह जिसे एंटीकौयगुलांट कहा जाता है, उसे थ्रोम्बोटिक विकारों के लिए दावा और इंजेक्शन के रूप में इस्तेमाल किया जाता है। इसके अत्तिरिक्त मौखिक एंटीकौयगुलांट भी उपलब्ध हैं। कुछ एंटीकौयगुलांट चिकित्सा उपकरणों में भी इस्तेमाल किये जाते हैं जैसे, टेस्ट ट्यूब (test tube), रक्त आधान बैग (blood transfusion bags), और गुर्दे की डायलिसिस (renal dialysis equipment)।

## चिकित्सा में उपयोग

एंटीकौयगुलांट का इस्तेमाल इस बात पर आधारित एक निर्णय है की उसे इस्तेमाल करने के क्या जोखिम आर क्या लाभ होंगे। ऐनटीकोयगुलेशन का सबसे बड़ा जोखिम यह है की इसे रक्तस्राव का खतरा बढ़ (increased risk of bleeding) जाता है। हालाँकि स्वस्थ शरीर वाले लोगों में इसका खतरा कम होता है, परन्तु जो लोग हाल ही में सर्जरी, मस्तिष्क aneurysm , और अन्य प्रकार की इसी स्थितियों से ग्रस्त हैं उनको रक्तस्राव का खतरा बढ़ जाता है। आमतौर पर ऐनटीकोयगुलेशन चिकित्सा को इस्तेमाल करने का सही लाभ तब मिलता है जब रोग की प्रगति या रोग से बचाव के लिए इसका इस्तेमाल किया जाता है। ऐनटीकोयगुलेशन चिकित्सा से मिले हुए जाने माने कुछ लाभ:-

* आटरिअल फिब्रिल्लेशन (Atrial fibrillation)- आमतौर पर आटरिअल अप्पेंडेज (atrial appendage) थक्का (clot) गठन (form) करती है।
* कोरोनरी आर्टएरी रोग (Coronary artery disease)
* गहरी नस घनास्रता (deep vein thrombosis)- पल्मोनरी एम्बोलिस्म (pulmonary embolism) का आवेश पैदा कर सकते हैं।

## सन्दर्
# इन्का साम्राज्य

**इन्का साम्राज्य** इसका अन्तिम प्रभुसत्ताक सम्राट अटाहुआल्पा था, जिसके स्पेनी पिज़्ज़ारो ने बन्दी बनाया और फिर उसे प्राणदण्ड दिया।

## बाह्य

इन्का विस्तार (1438-1527)
इन्का कुरता
* Conquest of Peru, Prescott, 1847 Full text, free to read and search, a definitive history of the Incas. One of the most readable and engaging history books of all time. Humankind lost a civilization of impressive societal value.
* Inca Land by Hiram Bingham (published 1912-1922 CE)
* Inca Artifacts, Peru, and Machu Picchu 360 degree movies of inca artifacts and Peruvian landscapes.
* Inca civilization and other ancient civilizations by Genry Joil.
* Inca stone cutting techniques: theory on how the Inca walls fit so perfectly.
* Ancient Civilizations - Inca Great research site for kids.
* "Ice Treasures of the Inca" National Geographic site.
* Incan Ice Mummies NOVA site based on their series about the 1996 expedition that discovered Incan ice mummies.
# नावाहो लोग

कुछ नावाहो लोग
**नावाहो** (Navajo), जो स्वयं को **दीने** (Diné) या **नाबीहो** (Naabeehó) भी बुलाते हैं, दक्षिणपश्चिमी संयुक्त राज्य अमेरिका में रहने वाले एक मूल अमेरिकी आदिवासी लोग हैं। इस क़बीले के ३,००,०४८ पंजीकृत सदस्य हैं (सन् २०११ का आंकड़ा) और यह संयुक्त राज्य की संघीय सरकार द्वारा मान्यता-प्राप्त जनजातियों में सबसे बड़ी है। यह संयुक्त राज्य के चार कोने नामक क्षेत्र में भारी तादाद में रहते हैं और वहाँ इनकी अपनी अलग क़बीलाई सरकार भी चलती है। यहाँ बहुत से लोग नावाहो भाषा बोलते हैं, हालाँकि अंग्रेज़ी भी बहुत बोली जाती है।

## इन्हें भी देखें

* मूल अमेरिकी आदिवासी

## सन्दर्भ
# परिवर्धन जैविकी

**परिवर्धन जैविकी** या **विकासात्मक जीवविज्ञान** (*Developmental biology*) उस प्रक्रिया का अध्ययन है जिसके द्वारा जन्तु और पौधे बढ़ते और विकसित होते हैं। परिवर्धन जैविकी में पुनर्जनन, अलैंगिक प्रजनन , कायांतरण , और वयस्क जीव में मूल (स्टेम कोशिका) कोशिकाओं की वृद्धि और विभेदीकरण के जीव विज्ञान को भी शामिल किया गया है।
# अर्बुदविज्ञान

**अर्बुदविज्ञान** (Oncology) आयुर्विज्ञान की वह शाखा है जो कैंसर से संबंधित है।

अर्बुदविज्ञान में -

* किसी व्यक्ति के शरीर में किसी भी प्रकार के कैंसर का निदान (रोगनिर्णय)
* चिकित्सा (अर्थात शल्यचिकित्सा, रसायनचिकित्सा, रेडियोचिकित्सा आदि)
* कैंसर रोगियों के ठीक होने के बाद अनुपरीक्षण (Follow-up)
* अंत्य दुर्दमता (terminal malignancies) वाले कैंसर रोगियों की प्रशामक चिकित्सा (Palliative care)
* कैंसर चिकित्सा से संबन्धित नैतिक प्रश्न
* संरक्षण (Screening) कार्य:

ताकि अन्य लोगों को कैंसर न पकड़े, या
कैंसर रोगियों के संबन्धियों को कैंसर से बचाना (उस प्रकार के कैंसरों में जिनके बारे में मान्यता है कि वे वंशानुगत होते हैं ; जैसे स्तन का कैंसर)
## बाहरी कड़ियाँ

* Quackwatch guide to alternative cancer therapies
* Oncowiki: A Wiki based repository of Cancer Chemotherapy Regimens
* NYU Interventional Oncology
# प्रतिरक्षा विज्ञान

प्रतिरक्षा विज्ञान| एक जीवाणु (एमआरएसए, पीला) एक प्रतिरक्षा कोशिका (न्यूट्रोफिल, बैंगनी) द्वारा निहित होते हुए |
| तंत्र | **प्रतिरक्षा तंत्र** |
| उप-विभाजन | ** Cellular
* Clinical

 Genetic (Immunogenetics) * Humoral
* Molecular* |
| महत्वपूर्ण रोग | * Autoimmune disease
* Hypersensitivity
* Immune disorder
* Immunodeficiency
 |
| महत्वपूर्ण परीक्षण | * Agglutination
* Immunoassay
* Immunoprecipitation
* Serology
 |
| विशेषज्ञ | Immunologist |

**प्रतिरक्षाविज्ञान** (Immunology) चिकित्सा विज्ञान की एक शाखा है जिसमें सभी प्राणियों के सभी प्रतिरक्षा तंत्रों का अध्ययन किया जाता है। रूसी जीवविज्ञानी इल्या इलिच मेखनिकोव ने प्रतिरक्षा विज्ञान पर अध्ययन को बढ़ाया और उन्हें इस कार्य के लिए १९०८ में नोबेल पुरस्कार प्राप्त हुआ। प्रतिरक्षा विज्ञान की चिकित्सा के कई विषयों में विशेष रूप से अंग प्रत्यारोपण, ऑन्कोलॉजी, वायरोलॉजी, बैक्टीरियोलॉजी, पैरासिटोलॉजी, मनोचिकित्सा, और त्वचाविज्ञान के क्षेत्र में अनुप्रयोग हैं। प्रतिरक्षा प्रणाली के कई घटक आमतौर पर प्रकृति में सेलुलर होते हैं और किसी विशिष्ट अंग से जुड़े नहीं होते हैं; बल्कि पूरे शरीर में स्थित विभिन्न ऊतकों में एम्बेडेड या परिसंचारी होते हैं।

## इन्हें भी देखें

* राष्ट्रीय प्रतिरक्षा विज्ञान सस्थान, नई दिल्‍ली

## बाहरी कड़ियाँ

* राष्ट्रीय प्रतिरक्षा विज्ञान सस्थान, नई दिल्‍ली
* The Immunology Link, a rich resource for Immunology information
* Annual Review of Immunology (journal)
* BMC: Immunology- BioMed Central:Immunology is an open access journal publishing original peer-reviewed research articles.
* journal home Nature Reviews Immunology
* The Immunology Database and Analysis Portal - an NIAID-funded database resource of reference and experiment data covering the entire immunology domain
* Current discussions on Immunology in a scientific community
# रोगों के जीवाणु सिद्धांत

सूक्ष्मदर्शी यंत्र
**रोगों का जीवाणु सिद्धांत** कहता है कि कई रोगों के कारण सूक्ष्मजीव हैं। अपने प्रारंभिक दिनों में यह सिद्धांत विवादित रहा। इसने सूक्ष्मजैविकी की नींव रखी, जिससे प्रतिजैविक तथा आधुनिक दवावों की खोज संभव हो सकी। अथर्वेद सबसे प्राचीन ग्रन्थ है जिसमें रोगों एवं औषधियों के सबंध में विवरण उपलब्ध है। इसमें रोगों का कारण कई प्रकार के जीवों को माना गया है तथा उनकी चिकित्सा के लिए औषधियों का भी जिक्र है।

सूक्ष्मजीवों को कई शताब्दियों पूर्व ही अनुमान लगा लिया गया था, सत्रहवीं शताब्दी में उनकी असल खोज से कहीं पहले। सूक्षमजीवों पर पहले पहल सिद्धांत प्राचीन रोमन स्कॉलर मार्कस टेरेंशियस वैर्रो ने अपनी कृषि पर एक पुस्तक में दिये थे। इसमें उसने कृषि फार्मों को दलदल के निकट बनाने से बचने की सलाह दी थी।

|  |  |  |
| --- | --- | --- |
| “ | ...and because there are bred certain minute creatures which cannot be seen by the eyes, which float in the air and enter the body through the mouth and nose and there cause serious diseases. | ” |

कैनन ऑफ मैडिसिन नामक पुस्तक में, अबु अली इब्न सिना ने कहा है, कि शरीर के स्राव, संक्रमित होने से पहले बाहरी सुक्ष्मजीवों द्वारा दूषित किये जाते हैं।। उसने क्षय रोग व अन्य संक्रामक बिमारियों के संक्रामक स्वभाव की प्राक्कल्पना की थी, व संगरोध (क्वारन्टाइन) के तौर पर, संक्रामक बिमारियों की रोकथाम हेतु, प्रयोग किया था।।

जब काली मृत्यु (ब्लैक डैथ) व ब्युबोनिक प्लेग अल-अंडैलस में चौदहवीं शताब्दी में पहुंचा, इब्न खातिमा ने सूक्ष्मजीवों द्वारा इसके प्रसार की प्राक्कल्पना की थी, कि वे मानव शरीर के अंदर पहुंच कर, संक्रमण व प्रसार करती हैं।।

1546 में, जिरोलामो फ्रैकैस्टोरो ने यह प्रस्ताव दिया, कि महामारियां, स्थानांतरणीय बीज जैसे अस्तित्वों द्वारा फैलती हैं। यह वस्तुएं प्रत्यक्ष या परोक्ष रूप से, कभी कभी तो बिना सम्पर्क के ही, लम्बी दूरी से भी संक्रमित कर सक्ती हैं।

सूक्ष्मजीवों के बारे में, यह सभी दावे अंदाज़े मात्र थे, जो कि किसी आंकड़ों या विज्ञान पर आधारित नहीं थे। सत्रहवीं शताब्दी तक सूक्ष्म जीव, ना तो सिद्ध ही हुए थे, ना देखे ही गये थे। इनको सत्रहवीं शताब्दी में ही सही तौर पर देखा गया, व वर्णित किया गया। इसका मूल कारण था, कि सभी पूर्व सूचनाएं व शोध, एक मूलभूत उपकरण के अभाव में किये गये थे, जो कि सूक्ष्मजैविकी या जीवाणुविज्ञान के अस्तित्व में रहने के लिये अत्यावश्यक था और वह था [[सूक्ष्मदर्शी] यंत्र।

## सन्दर्भ